કોઈપણ ઔદ્યોગિક એકમની સફળતાનો આધાર, અન્ય બાબતોની સાથે સાથે, ત્યાંના અધિકારીઓ-પ્રાધિકારીઓના નેતૃત્વના પ્રકાર ઉપર રહેલો છે; જો તેઓ સૌને સાથે લઈને ચાલનારા, ટીમભાવના જાગૃત કરનારા, કર્મચારીઓના આત્મસમ્માન અને ગૌરવને જાળવનારા, કર્મચારીઓને પ્રોત્સાહિત અને પ્રેરિત કરનારા હોય તો જે તે એકમની ઉત્પાદકતામાં સતત વૃધ્ધિ થતી જ રહે એ નિઃશક બાબત છે; પરંતુ તેનું ઉલ્ટું તેમનામાં નેતૃત્વના પ્રાથમિક ગુણોનો અભાવ હોય અને અતિ વિચિત્ર એવી પ્રકૃતિ ધરાવતા હોય તો એવા ઔદ્યોગિક એકમનો માહોલ અત્યંત નિરાશાજનક હોય છે; કર્મચારીઓમાં હતોત્સાહ અને પ્રમાદ વધતા જાય છે; પરિણામે એવું એકમ ક્રમે ક્રમે બિનઉત્પાદક સાબિત થતું જાય છે.